	Πρόγραμμα Ελέγχου επί της Έκθεσης Διαχείρισης του Διοικητικού Συμβουλίου
	Ενδεικτικές Ελεγκτικές Διαδικασίες


	1. Εάν πρόκειται για εταιρεία δημοσίου ενδιαφέροντος, βεβαιωθείτε ότι στην Έκθεση Διαχείρισης Διοικητικού Συμβουλίου ΕΔΔΣ περιλαμβάνεται Δήλωση Εταιρικής Διακυβέρνησης, στην οποία παρέχονται τα πληροφοριακά στοιχεία που ορίζονται στο άρθρο 43ββ του Κωδ. Ν 2190/1920.
	1. Μη εφαρμόσιμο, διότι η ελεγχόμενη δεν είναι εταιρεία δημοσίου ενδιαφέροντος.

Ή

Η ελεγχόμενη είναι εταιρεία δημοσίου ενδιαφέροντος. Στην ΕΔΔΣ περιλαμβάνεται  Δήλωση Εταιρικής Διακυβέρνησης, στην οποία παρέχονται τα πληροφοριακά στοιχεία που ορίζονται στο άρθρο 43ββ του Κωδ. Ν 2190/1920 που αναφέρονται στο επισυναπτόμενο Παράρτημα.

Στις περιπτώσεις όπου:

(α)   δεν έχει περιληφθεί στην ΕΔΔΣ Δήλωση Εταιρικής Διακυβέρνησης και επιπλέον δεν έχει συνταχθεί για την ως άνω Δήλωση ξεχωριστή Έκθεση ή ξεχωριστό Έγγραφο όπως προβλέπεται από το Άρθρο 43ββ παρ.2β,
Ή
(β) Η συνταχθείσα Δήλωση Εταιρικής Διακυβέρνησης δεν παρέχει τα πληροφοριακά στοιχεία που ορίζονται από το άρθρο 43ββ του Κωδ. Ν. 2190/1920,

καταγράφουμε το γεγονός και διενεργούμε  τις ελεγκτικές διαδικασίες που αναφέρονται κατωτέρω.

	2. Με βάση την ανάγνωση της ΕΔΔΣ να εξετάσετε:

(α) Την πληρότητα της ΕΔΔΣ με βάση τις νομικές απαιτήσεις:

· Του άρθρου 43α του Κωδ. Ν 2190/1920 [και του άρθρου 107Α,εφόσον πρόκειται για Όμιλο επιχειρήσεων που συντάσσει και ενοποιημένες χρηματοοικονομικές καταστάσεις]

· Του άρθρου 43ββ του Κωδ. Ν 2190/1920 (εφόσον πρόκειται για εταιρεία δημοσίου ενδιαφέροντος).

(β) 
Την αντιστοίχιση του περιεχομένου της ΕΔΔΣ με τις ελεγχόμενες (εταιρικές και ενοποιημένες) χρηματοοικονομικές καταστάσεις.

(γ) 
Την ύπαρξη ουσιώδους ασυνέπειας
 μεταξύ των δεδομένων που αναφέρονται στην ΕΔΔΣ και στις ελεγχόμενες χρηματοοικονομικές καταστάσεις, συμπεριλαμβανομένης της σύγκρισης ποσών ή άλλων στοιχείων με τα αντίστοιχα ποσά ή άλλα κονδύλια των ελεγχόμενων χρηματοοικονομικών καταστάσεων.
(δ) Την ύπαρξη ουσιώδους ασυνέπειας μεταξύ των αναφερόμενων στην ΕΔΔΣ και της γνώσης που έχει αποκτηθεί κατά τη διάρκεια του ελέγχου, συμπεριλαμβανομένων των ελεγκτικών τεκμηρίων που συγκεντρώθηκαν και των συμπερασμάτων που προκύπτουν από τον έλεγχο.
	2. Από την ανάγνωση της ΕΔΔΣ προέκυψαν τα εξής:

 (α) Η ΕΔΔΣ έχει καταρτισθεί σύμφωνα με τις νομικές απαιτήσεις και αναφέρονται στο επισυναπτόμενο Παράρτημα. 

Σε κάθε περίπτωση μη συμμόρφωσης με τις οικείες διατάξεις του Κωδ.Ν.2190/1920 αναφέρονται οι εντοπισθείσες εξαιρέσεις και διενεργούμε τις ελεγκτικές διαδικασίες που αναφέρονται κατωτέρω.

 (β) 
Το περιεχόμενο της ΕΔΔΣ αντιστοιχεί στις ελεγμένες (εταιρικές και ενοποιημένες) χρηματοοικονομικές καταστάσεις.  

Σε περίπτωση εντοπισμού αναντιστοιχίας καταγράφεται η περίπτωση και διενεργούμε τις ελεγκτικές διαδικασίες που αναφέρονται κατωτέρω.

(γ) 
Δεν εντοπίστηκε ουσιώδης ασυνέπεια μεταξύ των στοιχείων που αναφέρονται στην ΕΔΔΣ και στις ελεγμένες χρηματοοικονομικές καταστάσεις. 

Αν εντοπιστεί ουσιώδης ασυνέπεια με τις χρηματοοικονομικές καταστάσεις καταγράφεται η περίπτωση και διενεργούμε τις ελεγκτικές διαδικασίες που αναφέρονται κατωτέρω.

(δ) 
Δεν υπάρχουν ενδείξεις ουσιώδους ασυνέπειας μεταξύ των αναφερόμενων στην ΕΔΔΣ και της γνώσης που έχουμε αποκτήσει κατά τη διάρκεια του ελέγχου, συμπεριλαμβανομένων των ελεγκτικών τεκμηρίων που συγκεντρώθηκαν και των συμπερασμάτων που προκύπτουν από τον έλεγχο.

	(ε) Με βάση τη γνώση που αποκτήθηκε κατά τη διάρκεια του ελέγχου, να διερευνηθούν ενδείξεις που υποδηλώνουν ότι το περιεχόμενο της ΕΔΔΣ, που δεν σχετίζεται άμεσα με τις χρηματοοικονομικές καταστάσεις, είναι ουσιωδώς εσφαλμένο.


	Αν με βάση τη γνώση που αποκτήσαμε από τον έλεγχο, εντοπιστεί ουσιώδης ασυνέπεια στην ΕΔΔΣ, καταγράφεται η περίπτωση και διενεργούμε τις ελεγκτικές διαδικασίες που αναφέρονται κατωτέρω.

(ε) 
Με βάση και τη γνώση που έχουμε αποκτήσει κατά τη διάρκεια του ελέγχου δεν εντοπίσαμε ενδείξεις ουσιώδους σφάλματος στα αναφερόμενα στην ΕΔΔΣ, που δεν σχετίζονται άμεσα με τις χρηματοοικονομικές καταστάσεις.

[Τεκμηριώνουμε την αντιστοίχιση του περιεχομένου της ΕΔΔΣ με τις ελεγμένες (εταιρικές και ενοποιημένες) χρηματοοικονομικές καταστάσεις, καθώς και τη συνέπεια των στοιχείων των χρηματοοικονομικών καταστάσεων με τα αντίστοιχα δεδομένα της ΕΔΔΣ, παραθέτοντας τα κονδύλια που έχουν επιλεγεί για τη σύγκριση και τις διαδικασίες αντιστοίχισης που διενεργήθηκαν, βασιζόμενοι στα ελεγκτικά τεκμήρια που αποκτήθηκαν και στα σχετικά έγγραφα που εξετάστηκαν κατά τη διάρκεια του ελέγχου (πριν την ημερομηνία της Έκθεσης Ορκωτού Ελεγκτή Λογιστή)]

Ή

MACROBUTTON CheckMe o 
Αν εντοπιστεί αναντιστοιχία ή ενδεχόμενο ουσιώδους/ουσιωδών ασυνέπειας/ασυνέπειών ή ουσιώδους/ουσιωδών σφάλματος/σφαλμάτων, μεταξύ του περιεχομένου της ΕΔΔΣ, των ελεγμένων χρηματοοικονομικών καταστάσεων και/ή της γνώσης που έχουμε αποκομίσει κατά τη διάρκεια του ελέγχου.

[καταγράφουμε λεπτομερώς τέτοιες περιπτώσεις και διενεργούμε τις ελεγκτικές διαδικασίες που αναφέρονται κατωτέρω.]

	3. Ενέργειες του Ορκωτού Ελεγκτή Λογιστή όταν φαίνεται να προκύπτουν ενδείξεις ουσιώδους ασυνέπειας του περιεχομένου της ΕΔΔΣ με τις ελεγχόμενες χρηματοοικονομικές καταστάσεις ή ότι το περιεχόμενο της ΕΔΔΣ είναι ουσιωδώς εσφαλμένο.

Να εκτιμηθεί το ενδεχόμενο ουσιώδους ασυνέπειας ή σφάλματος της ΕΔΔΣ, σε συνεννόηση με τη διοίκηση και, εάν είναι απαραίτητο, να διενεργηθούν άλλες ελεγκτικές διαδικασίες ώστε να εξαχθεί συμπέρασμα εάν:

(α)
Υπάρχει ουσιώδες σφάλμα στο περιεχόμενο της ΕΔΔΣ.

(β)  Υπάρχει ουσιώδες σφάλμα στις χρηματοοικονομικές καταστάσεις,
	3. Συζητήθηκε με τη διοίκηση το ενδεχόμενο ουσιώδους ασυνέπειας ή σφάλματος και στο βαθμό που κρίθηκε απαραίτητο, προβήκαμε στην εκτέλεση των κατωτέρω διαδικασιών για να αποφανθούμε ότι:

[καταγράφουμε λεπτομερώς τα σχετικά στοιχεία και την έκβαση των σχετικών συζητήσεων]

[καταγράφουμε κάθε σχετική ελεγκτική διαδικασία που διενεργήσαμε]

MACROBUTTON CheckMe o 
Δεν εντοπίστηκε ουσιώδες σφάλμα στο περιεχόμενο της ΕΔΔΣ και δεν επισημάνθηκαν παράγοντες που να υποδεικνύουν ότι πρέπει να αναθεωρηθεί η κατανόησή μας επί της ελεγχόμενης οντότητας και του περιβάλλοντός της

[καταγράφουμε το σκεπτικό μας με πλήρη αιτιολόγηση, σύμφωνα με τα αποτελέσματα από την/τις πρόσθετη/πρόσθετες διαδικασία/διαδικασίες που διενεργήθηκε/διενεργήθηκαν]

Ή

MACROBUTTON CheckMe o Εντοπίστηκε ουσιώδες σφάλμα στο περιεχόμενο της ΕΔΔΣ.

[καταγράφουμε λεπτομερώς τα στοιχεία του ουσιώδους σφάλματος (εντοπισθείσα ανακρίβεια)]

Ή

MACROBUTTON CheckMe o Εντοπίστηκε ουσιώδες σφάλμα στις ελεγχόμενες χρηματοοικονομικές καταστάσεις.

[καταγράφουμε λεπτομερώς τα στοιχεία του ουσιώδους σφάλματος (εντοπισθείσα ανακρίβεια), συμπεριλαμβάνοντας τα σφάλματα που έχουν περιληφθεί στην Περίληψη Μη Διορθωμένων Σφαλμάτων ελέγχου, συνεξετάζοντας τυχόν αδυναμίες των σχετικών δικλίδων εσωτερικού ελέγχου]

	Ή/ΚΑΙ

(γ)
Η κατανόησή μας επί της οντότητας και του περιβάλλοντός της, πρέπει να αναθεωρηθεί.
	Ή/ΚΑΙ

MACROBUTTON CheckMe o  Με βάση τα ελεγκτικά τεκμήρια που συγκεντρώσαμε, πρέπει να αναθεωρήσουμε την κατανόησή μας για την ελεγχόμενη οικονομική οντότητα και το περιβάλλον της.

[καταγράφουμε λεπτομερώς τα ελεγκτικά τεκμήρια που έχουμε συγκεντρώσει και τις ενέργειες στις οποίες έχουμε προβεί, όπως και τις επιπτώσεις στην αξιολόγηση του κινδύνου, καθώς και την ανταπόκριση του ελέγχου μας, στις απαιτήσεις των άλλων εφαρμοστέων Διεθνών Προτύπων Ελέγχου]


	4. Ενέργειες του Ορκωτού Ελεγκτή Λογιστή όταν συμπεραίνει ότι υπάρχει ουσιώδες σφάλμα στο περιεχόμενο της ΕΔΔΣ.

Εάν υπάρχει ουσιώδες σφάλμα στην ΕΔΔΣ να ζητηθεί από τη διοίκηση να διορθώσει το εντοπισμένο σφάλμα. Ανάλογα με την ανταπόκρισή της διοίκησης, να ληφθούν τα κατάλληλα μέτρα σε περίπτωση που το ουσιώδες σφάλμα παραμένει μη διορθωμένο.
	4. Ζητήθηκε από τη διοίκηση να διορθώσει το ουσιώδες σφάλμα που εντοπίστηκε στο περιεχόμενο της ΕΔΔΣ:

MACROBUTTON CheckMe o 
Η διοίκηση συμφώνησε να προβεί στη διόρθωση του ουσιώδους σφάλματος που εντοπίστηκε στην ΕΔΔΣ. Αποφασίστηκε να γίνει η ενδεδειγμένη διόρθωση με τον προσήκοντα τρόπο.

[καταγράφουμε λεπτομερώς τα σχετικά στοιχεία, συμπεριλαμβάνοντας τη συμφωνία της διοίκησης για την αναγκαία διόρθωση]

[καταγραφή των διαδικασιών για τη διενέργεια της ενδεδειγμένης διόρθωσης με τον προσήκοντα τρόπο]

Ή
MACROBUTTON CheckMe o 
Η διοίκηση αρνήθηκε να προβεί στη διόρθωση του ουσιώδους σφάλματος που εντοπίστηκε στην ΕΔΔΣ.
Γνωστοποιήσαμε το θέμα στους υπεύθυνους για τη διακυβέρνηση και ζητήσαμε να μεριμνήσουν για τη διόρθωση του εντοπισθέντος ουσιώδους σφάλματος, προβαίνοντας, κατά περίπτωση, στην εκτέλεση των ακόλουθων ενεργειών:
[καταγράφουμε λεπτομερώς την αρνητική θέση της διοίκησης για τη διόρθωση, όπως και κάθε επικοινωνία επί του θέματος και τη σχετική συζήτηση με τους υπεύθυνους για τη διακυβέρνηση]

	MACROBUTTON CheckMe o Η διόρθωση του περιεχομένου της ΕΔΔΣ έγινε μετά από τη συζήτηση με τους υπεύθυνους για τη διακυβέρνηση. Αποφασίστηκε να γίνει η ενδεδειγμένη διόρθωση με τον προσήκοντα τρόπο.

[καταγράφουμε λεπτομερώς τα σχετικά στοιχεία, συμπεριλαμβάνοντας τη συμφωνία των υπεύθυνων για τη διακυβέρνηση σχετικά με τη διόρθωση του περιεχομένου της ΕΔΔΣ]

[καταγραφή των διαδικασιών για τη διενέργεια της ενδεδειγμένης διόρθωσης με τον προσήκοντα τρόπο]

Ή
MACROBUTTON CheckMe o Μετά την επικοινωνία μας με τους υπεύθυνους για τη διακυβέρνηση, η ελεγχόμενη οντότητα εξακολούθησε να αρνείται να προβεί στη διόρθωση του ουσιώδους σφάλματος στην ΕΔΔΣ.

Αφού προσφύγαμε στον αρμόδιο Διαχείρισης Κινδύνου ή στη Νομική Υπηρεσία (της ελεγκτικής εταιρείας Χ), για διαβούλευση και λήψη σχετικών συμβουλών, προβήκαμε, κατά περίπτωση, στις εξής ενέργειες:

(α) Εξετάσαμε τις επιπτώσεις του θέματος αυτού στην υπό έκδοση Έκθεση Ορκωτού Ελεγκτή Λογιστή.
Συντάξαμε μια αναφορά περιγραφής του μη διορθωμένου σφάλματος στην ΕΔΔΣ, και

Γνωστοποιήσαμε στους υπεύθυνους για τη διακυβέρνηση τον τρόπο με τον οποίο σχεδιάζουμε να αντιμετωπίσουμε το ουσιώδες σφάλμα της ΕΔΔΣ στην Έκθεση Ορκωτού Ελεγκτή Λογιστή.

Ή

(β) Αξιολογήσαμε τη δυνατότητα για την αποποίηση της ανάθεσης ελέγχου, κατόπιν σχετικής εγκρίσεως της ΕΛΤΕ.

      [καταγράφουμε λεπτομερώς τις ενέργειες στις οποίες προβήκαμε, συμπεριλαμβάνοντας τις σχετικές διαβουλεύσεις και κάθε σχετική επικοινωνία που έλαβε χώρα, όπως και τον τρόπο που επιλέξαμε για την αντιμετώπιση του θέματος]

	5. Αναφορά στην «Έκθεση επί Άλλων Νομικών και Κανονιστικών Απαιτήσεων»

Εφόσον από τη γνώση που αποκτήσαμε κατά τον έλεγχό μας, για την εταιρεία ΑΒΓ ΑΕ και το περιβάλλον της, έχουμε εντοπίσει μη διορθωθείσα και ουσιώδη ανακρίβεια στην ΕΔΔΣ, περιλαμβάνουμε, στο τμήμα της Έκθεσης Ορκωτού Ελεγκτή «Εκθεση επί Αλλων Νομικών και Κανονιστικών Απαιτήσεων», ειδική αναφορά με την οποία γνωστοποιείται η εντοπισθείσα ανακρίβεια.
	5.Αξιολογώντας την εντοπισθείσα ανακρίβεια, εκτιμήσαμε ότι είναι σκόπιμο να περιληφθεί στο τμήμα της Έκθεσης Ορκωτού Ελεγκτή «Έκθεση επί Αλλων Νομικών και Κανονιστικών Απαιτήσεων», ειδική αναφορά για να περιγράψουμε την εντοπισθείσα ανακρίβεια στην ΕΔΔΣ.

[καταγράφουμε λεπτομερώς τα ελεγκτικά τεκμήρια που συγκεντρώσαμε και αιτιολογώντας το σκεπτικό που υιοθετήσαμε, συντάσσουμε ειδική αναφορά, που περιλαμβάνεται στο τμήμα της Έκθεσης Ορκωτού Ελεγκτή«Εκθεση επί Αλλων Νομικών και Κανονιστικών Απαιτήσεων», για τη γνωστοποίηση της εντοπισθείσας ανακρίβειας στην ΕΔΔΣ].




ΠΑΡΑΡΤΗΜΑ

Τήρηση και  Εφαρμογή Νομικών Απαιτήσεων για την Έκθεση Διαχείρισης Διοικητικού Συμβουλίου
Στον παρόν Παράρτημα περιλαμβάνονται οι γενικές διατάξεις των νομικών απαιτήσεων που αφορούν την Έκθεση Διαχείρισης Διοικητικού Συμβουλίου (Κωδ. Ν. 2190/1920, Ν. 3556/2007 και Απόφαση 8/754/14.04.2016 της Επιτροπής Κεφαλαιαγοράς).  Σε περιπτώσεις εφαρμογής ειδικότερων διατάξεων Νόμων, που ισχύουν για επιμέρους κλαδους επιχειρήσεων (π.χ. χρηματοπιστωτικά ιδρύματα, επιχειρήσεις που ασκούν ενεργειακή δραστηριότητα κλπ), για την πληρότητα της ΕΔΔΣ πρέπει να ληφθούν υπόψη και οι ειδικότερες διατάξεις της σχετικής νομοθεσίας.
	Άρθρο 43α
Παρ.


	Διατάξεις του Άρθρου 43α του Κωδ. Ν. 2190/1920 για τηνΈκθεση Διαχείρισης Διοικητικού Συμβουλίου.
	Τηρήθηκε

ή

Δεν τηρήθηκε

ή

Μη εφαρμόσιμο
	Σχόλια

	2.
	α) Η έκθεση διαχείρισης περιλαμβάνει πραγματική απεικόνιση της εξέλιξης και των επιδόσεων των δραστηριοτήτων της ανώνυμης εταιρείας
 και της θέσης της, καθώς και περιγραφή των κυριότερων κινδύνων και αβεβαιοτήτων που αντιμετωπίζει.

 β)  Η απεικόνιση παρουσιάζει ισορροπημένη και ολοκληρωμένη ανάλυση της εξέλιξης και των επιδόσεων των δραστηριοτήτων της ανώνυμης εταιρείας και της θέσης της, κατάλληλη για την κλίμακα και την πολυπλοκότητα της ανώνυμης εταιρείας.

 γ)  Στο βαθμό που απαιτείται για την κατανόηση της εξέλιξης της ανώνυμης εταιρείας, των επιδόσεων ή της θέσης της, η ανάλυση αυτή περιλαμβάνει τόσο χρηματοοικονομικούς όσο και, όπου ενδείκνυται, μη χρηματοοικονομικούς βασικούς δείκτες επιδόσεων που έχουν σχέση με το συγκεκριμένο τομέα δραστηριοτήτων, συμπεριλαμβανομένων πληροφοριών σχετικά με περιβαλλοντικά και εργασιακά θέματα. Στο πλαίσιο της ανάλυσης αυτής, η έκθεση διαχείρισης περιλαμβάνει, όπου ενδείκνυται, αναφορές και πρόσθετες εξηγήσεις για τα ποσά που αναγράφονται στις ετήσιες οικονομικές καταστάσεις.
	
	


ΠΑΡΑΡΤΗΜΑ
Τήρηση και  Εφαρμογή Νομικών Απαιτήσεων για την Έκθεση Διαχείρισης Διοικητικού Συμβουλίου
	3.
	Η έκθεση διαχείρισης αναφέρει επίσης:

α)  την προβλεπόμενη εξέλιξη της ανώνυμης εταιρείας,

β)  τις δραστηριότητες στον τομέα ερευνών και ανάπτυξης,

γ)  τις πληροφορίες που αναφέρονται στην απόκτηση ιδίων μετοχών όπως προβλέπεται στην παράγραφο 9 του άρθρου 16,

δ)  την ύπαρξη υποκαταστημάτων της ανώνυμης εταιρείας και

ε)  σε σχέση με τη χρήση χρηματοπιστωτικών μέσων από την ανώνυμη εταιρεία και εφόσον είναι ουσιαστικής σημασίας για την εκτίμηση των στοιχείων του ενεργητικού και του παθητικού, της οικονομικής κατάστασης και του λογαριασμού αποτελεσμάτων χρήσης:

αα) τους στόχους και τις πολιτικές της ανώνυμης εταιρείας όσον αφορά τη διαχείριση του χρηματοοικονομικού κινδύνου, συμπεριλαμβανομένης της πολιτικής της για την αντιστάθμιση κάθε σημαντικού τύπου προβλεπόμενης συναλλαγής για την οποία εφαρμόζεται λογιστική αντιστάθμισης και

ββ) την έκθεση της ανώνυμης εταιρείας στον κίνδυνο μεταβολής των τιμών, στον πιστωτικό κίνδυνο, στον κίνδυνο ρευστότητας και στον κίνδυνο ταμειακών ροών.


	
	

	4.
	Οι πολύ μικρές ανώνυμες εταιρείες, εκτός από τις ανώνυμες εταιρείες οι οποίες αποτελούν οντότητες δημόσιου ενδιαφέροντος, κατά την έννοια του Παραρτήματος Α’ του Ν. 4308/2014 (Α’ 251), εξαιρούνται από την υποχρέωση να καταρτίζουν έκθεση διαχείρισης με την προϋπόθεση ότι οι ενδείξεις που αναφέρονται στην περίπτωση γ’ της παραγράφου 3 του παρόντος άρθρου περιλαμβάνονται στο προσάρτημα ή στο κάτω μέρος του ισολογισμού.


	
	

	5.
	Πολύ μικρές ανώνυμες εταιρείες, εκτός από τις ανώνυμες εταιρείες οι οποίες αποτελούν οντότητες δημόσιου ενδιαφέροντος, κατά την έννοια του Παραρτήματος Α’ του Ν. 4308/2014, οι οποίες συντάσσουν έκθεση διαχείρισης εξαιρούνται από την υποχρέωση που προβλέπεται στην περίπτωση γ’ της παραγράφου 2 του παρόντος άρθρου όσον αφορά τη μη χρηματοοικονομική πληροφόρηση.

	6.
	Οι μεγάλες ανώνυμες εταιρείες
 οι οποίες αποτελούν οντότητες δημόσιου ενδιαφέροντος, κατά την έννοια του Παραρτήματος Α’ του Ν. 4308/2014, και οι οποίες, κατά την ημερομηνία κλεισίματος του ισολογισμού τους, υπερβαίνουν τον μέσο αριθμό των 500 εργαζομένων κατά τη διάρκεια του οικονομικού έτους, περιλαμβάνουν στην έκθεση διαχείρισης μία μη χρηματοοικονομική κατάσταση που περιέχει πληροφορίες, στον βαθμό που απαιτείται για την κατανόηση της εξέλιξης, των επιδόσεων, της θέσης και του αντίκτυπου των δραστηριοτήτων της, σε σχέση, τουλάχιστον, με περιβαλλοντικά, κοινωνικά και εργασιακά θέματα, τον σεβασμό των δικαιωμάτων του ανθρώπου, την καταπολέμηση της διαφθοράς και με θέματα σχετικά με τη δωροδοκία, όπου συμπεριλαμβάνονται τα εξής:

α)  σύντομη περιγραφή του επιχειρηματικού μοντέλου της ανώνυμης εταιρείας,

β)   περιγραφή των πολιτικών που εφαρμόζει η ανώνυμη εταιρεία σε σχέση με τα εν λόγω θέματα, συμπεριλαμβανομένων των διαδικασιών δέουσας επιμέλειας που εφαρμόζει,

γ)   τα αποτελέσματα των εν λόγω πολιτικών,

δ)  οι κυριότεροι κίνδυνοι που αφορούν τα εν λόγω θέματα και που συνδέονται με τις δραστηριότητες της ανώνυμης εταιρείας, συμπεριλαμβανομένων, κατά περίπτωση και αναλογικά, των επιχειρηματικών σχέσεων της, των προϊόντων της ή των υπηρεσιών της τα οποία είναι πιθανόν να προκαλέσουν αρνητικές επιπτώσεις στους εν λόγω τομείς και ο τρόπος με τον οποίο η ανώνυμη εταιρεία διαχειρίζεται αυτούς τους κινδύνους,

ε) μη χρηματοοικονομικοί βασικοί δείκτες επιδόσεων που σχετίζονται με τον συγκεκριμένο τομέα επιχειρήσεων. Όταν η ανώνυμη εταιρεία δεν ασκεί πολιτικές σε σχέση με ένα ή περισσότερα από τα εν λόγω θέματα, παρέχεται στην μη χρηματοοικονομική κατάσταση σαφής και αιτιολογημένη εξήγηση για την απουσία των εν λόγω πολιτικών. Η μη χρηματοοικονομική 

	       κατάσταση που αναφέρεται στο πρώτο εδάφιο περιλαμβάνει επίσης, όπου ενδείκνυται, αναφορές και πρόσθετες εξηγήσεις για τα ποσά που αναγράφονται στις ετήσιες οικονομικές καταστάσεις. Σε εξαιρετικές περιπτώσεις μπορούν να παραλειφθούν πληροφορίες σχετικά με επικείμενες εξελίξεις ή θέματα υπό διαπραγμάτευση όταν, κατά τη δεόντως αιτιολογημένη γνώμη των μελών των διοικητικών, διαχειριστικών και εποπτικών οργάνων, που ενεργούν εντός των αρμοδιοτήτων τους και που υπέχουν σχετικώς συλλογική ευθύνη της εν λόγω γνώμης, η δημοσιοποίηση αυτών των πληροφοριών θα έβλαπτε σοβαρά την εμπορική θέση της ανώνυμης εταιρείας, υπό την προϋπόθεση ότι η παράλειψη αυτή δεν εμποδίζει την ορθή και ισορροπημένη κατανόηση της εξέλιξης, των επιδόσεων, της θέσης και του αντίκτυπου των δραστηριοτήτων της ανώνυμης εταιρείας.

Για την παροχή των πληροφοριών που αναφέρονται στο πρώτο εδάφιο, οι ανώνυμες εταιρείες μπορούν να βασίζονται σε εθνικά πλαίσια, πλαίσια βασισμένα στην Ένωση (βλέπε Σημείωση κατωτέρω) ή διεθνή πλαίσια και, στην περίπτωση αυτή, οι ανώνυμες εταιρείες διευκρινίζουν σε ποια πλαίσια βασίστηκαν.
,

       [Σημειώνεται ότι με την Οδηγία 2014/95/ΕΕ της 22/10/2014 τροποποιήθηκε η οδηγία 2013/34/ΕΕ, όσον αφορά τη δημοσιοποίηση μη χρηματοοικονομικών πληροφοριών και πληροφοριών για την πολυμορφία από ορισμένες μεγάλες επιχειρήσεις και ομίλους επιχειρήσεων]

	
	

	7.
	Για τις ανώνυμες εταιρείες που εκπληρώνουν την υποχρέωση που προβλέπεται στην παράγραφο 6 του παρόντος Άρθρου θεωρείται ότι έχουν εκπληρώσει την υποχρέωση που αφορά την ανάλυση μη χρηματοοικονομικών πληροφοριών που προβλέπεται στην παράγραφο 2 του στοιχείου γ’.

	Άρθρο 43ββ

Παρ.
	Διατάξεις του Άρθρου 43ββ του Κωδ.Ν.2190/1920 για την Έκθεση Διαχείρισης Διοικητικού Συμβουλίου εισηγμένων εταιρειών
	Τηρήθηκε

ή

Δεν τηρήθηκε

ή

Μη εφαρμόσιμο
	Σχόλια

	1.
	Οι ανώνυμες εταιρείες
 με κινητές αξίες δεκτές προς διαπραγμάτευση σε ρυθμιζόμενη αγορά περιλαμβάνουν στην έκθεση διαχείρισης που συντάσσουν και δήλωση εταιρικής διακυβέρνησης. Η δήλωση αυτή συμπεριλαμβάνεται ως ειδικό τμήμα της έκθεσης διαχείρισης και περιέχει τουλάχιστον τις εξής πληροφορίες:

α) παραπομπή, κατά περίπτωση, στα ακόλουθα:

αα)  στον κώδικα εταιρικής διακυβέρνησης στον οποίο υπόκειται η ανώνυμη εταιρεία,

ββ)  στον κώδικα εταιρικής διακυβέρνησης τον οποίο η ανώνυμη εταιρεία έχει οικειοθελώς αποφασίσει να εφαρμόζει,

γγ)  σε κάθε σχετική πληροφορία για τις πρακτικές εταιρικής διακυβέρνησης που εφαρμόζονται πέρα από τις απαιτήσεις της κείμενης νομοθεσίας.

Εάν γίνεται αναφορά στον κώδικα εταιρικής διακυβέρνησης των στοιχείων αα’ ή ββ’, η ανώνυμη εταιρεία επισημαίνει τον τόπο στον οποίο διατίθενται στο κοινό τα σχετικά έγγραφα. 

Εάν γίνεται αναφορά στις πληροφορίες του στοιχείου γγ’, η ανώνυμη εταιρεία δημοσιοποιεί στοιχεία για τις πρακτικές εταιρικής διακυβέρνησης που εφαρμόζει,

β)   εάν η ανώνυμη εταιρεία αποκλίνει από τον κώδικα εταιρικής διακυβέρνησης που αναφέρεται στα στοιχεία αα’ ή ββ’ της περίπτωσης α’, παραθέτει τα μέρη του κώδικα εταιρικής διακυβέρνησης από τα οποία αποκλίνει και σχετική αιτιολόγηση των λόγων
	
	


ΠΑΡΑΡΤΗΜΑ
Τήρηση και  Εφαρμογή Νομικών Απαιτήσεων για την Έκθεση Διαχείρισης Διοικητικού Συμβουλίου
	
	      απόκλισης. Εάν η ανώνυμη εταιρεία δεν εφαρμόζει καμία από τις διατάξεις εταιρικής διακυβέρνησης που αναφέρονται στα στοιχεία αα’ ή ββ’ της περίπτωσης α’, παρέχει ειδική αιτιολόγηση για τη μη εφαρμογή,

γ)   περιγραφή των κύριων χαρακτηριστικών των συστημάτων εσωτερικού ελέγχου και διαχείρισης κινδύνων της ανώνυμης εταιρείας σε σχέση με τη διαδικασία σύνταξης των χρηματοοικονομικών καταστάσεων,

δ) τα πληροφοριακά στοιχεία που απαιτούνται κατά το άρθρο 10 παράγραφος 1 στοιχεία γ’, δ’, στ’, η’ και θ’ της οδηγίας 2004/25/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις δημόσιες προσφορές εξαγοράς, εφόσον η ανώνυμη εταιρεία υπάγεται στην εν λόγω οδηγία,

ε)  τη σύνθεση και τον τρόπο λειτουργίας των διοικητικών, διαχειριστικών και εποπτικών οργάνων και των επιτροπών τους,
στ) περιγραφή της πολιτικής σχετικά με την πολυμορφία που εφαρμόζεται
 για τα διοικητικά, διαχειριστικά και εποπτικά όργανα της ανώνυμης εταιρείας όσον αφορά πτυχές όπως, ενδεικτικά, η ηλικία, το φύλο ή το εκπαιδευτικό και επαγγελματικό ιστορικό των μελών, οι στόχοι της εν λόγω πολιτικής για την πολυμορφία, ο τρόπος με τον οποίο εφαρμόστηκε και τα αποτελέσματα κατά την περίοδο αναφοράς. Αν δεν εφαρμόζεται τέτοια πολιτική, η δήλωση περιλαμβάνει ειδική αιτιολόγηση του λόγου μη εφαρμογής.


	
	

	2.
	Οι απαιτούμενες από την παράγραφο 1 του παρόντος Άρθρου πληροφορίες μπορούν να παρέχονται ως εξής:

α)  σε χωριστή έκθεση που δημοσιεύεται μαζί με την έκθεση διαχείρισης, σύμφωνα με τα προβλεπόμενα στο άρθρο 43β ή

	β)   σε έγγραφο που διατίθεται για το κοινό στην ιστοσελίδα της ανώνυμης εταιρείας και στο οποίο γίνεται σχετική αναφορά στην έκθεση διαχείρισης.

Στην εν λόγω χωριστή έκθεση ή στο έγγραφο που αναφέρονται αντιστοίχως στις περιπτώσεις α’ και β’ μπορεί να περιέχεται αναφορά στην έκθεση διαχείρισης στην οποία διατίθενται τα απαιτούμενα από την περίπτωση δ’ της παραγράφου 1 πληροφοριακά στοιχεία.


	
	

	3.
	Ο νόμιμος ελεγκτής ή το ελεγκτικό γραφείο διατυπώνουν γνώμη, σύμφωνα με το στοιχείο γ’ της περίπτωσης 5 της Υποπαραγράφου Α1 της παρ. Α’ του άρθρου 2 του Ν. 4336/2015 (Α’ 94) για τα πληροφοριακά στοιχεία που αναφέρονται στις περιπτώσεις γ’ και δ’ της παραγράφου 1 και ελέγχουν αν έχουν παρασχεθεί τα πληροφοριακά στοιχεία που αναφέρονται στις περιπτώσεις α’, β’, ε’ και στ’ της παραγράφου 1.


	
	


	Άρθρο 107Α

Παρ.
	Διατάξεις του Άρθρου 107Α του Κωδ. Ν. 2190/1920 για την Έκθεση Διαχείρισης Διοικητικού Συμβουλίου Ομίλων Επιχειρήσεων που συντάσσουν ενοποιημένες  χρηματοοικονομικές καταστάσεις 
	Τηρήθηκε

ή

Δεν τηρήθηκε

ή

Μη εφαρμόσιμο
	Σχόλια

	1.
	Στο πεδίο εφαρμογής του παρόντος άρθρου εμπίπτουν οι όμιλοι επιχειρήσεων οι οποίοι έχουν υποχρέωση σύνταξης ενοποιημένων οικονομικών καταστάσεων, σύμφωνα με το άρθρα 31, 32, 33 του Ν. 4308/2014 (Α’ 251).


	
	

	2.
	Στην ενοποιημένη έκθεση διαχείρισης αναφέρονται, τουλάχιστον, οι πληροφορίες που απαιτεί το άρθρο 43α, λαμβανομένων υπόψη των αναγκαίων προσαρμογών που υπαγορεύονται από τις ιδιομορφίες της ενοποιημένης έκθεσης διαχείρισης σε σχέση με την έκθεση διαχείρισης, κατά τρόπο που να διευκολύνει την εκτίμηση της θέσης του συνόλου των επιχειρήσεων που συμπεριλαμβάνονται στην 

	2.
	ενοποίηση. Η διάταξη του προηγούμενου εδαφίου δεν θίγει την υποχρέωση αναφοράς άλλων πληροφοριών που προβλέπονται από την κείμενη νομοθεσία.


	
	

	3.
	Στις πληροφορίες που απαιτούνται βάσει του άρθρου 43α του Νόμου 2190/1920 εφαρμόζονται οι ακόλουθες προσαρμογές:

α) Όσον αφορά τις αποκτηθείσες μετοχές ή μερίδια,η ενοποιημένη έκθεση διαχείρισης περιλαμβάνει τον αριθμό και την ονομαστική αξία ή ελλείψει ονομαστικής αξίας, την εσωτερική λογιστική αξία του συνόλου των μετοχών ή μεριδίων της μητρικής ανώνυμης εταιρείας που κατέχονται είτε από την ίδια μητρική εταιρεία είτε από θυγατρικές της εταιρείας αυτής της μητρικής εταιρείας, είτε από πρόσωπο που ενεργεί επ’ ονόματί του αλλά για λογαριασμό οποιασδήποτε από τις εταιρείες αυτές.

β) Όσον αφορά τα συστήματα εσωτερικού ελέγχου και διαχείρισης κινδύνων, η δήλωση εταιρικής διακυβέρνησης αναφέρει τα βασικά χαρακτηριστικά των συστημάτων εσωτερικού ελέγχου και διαχείρισης κινδύνων για το σύνολο των επιχειρήσεων που περιλαμβάνονται στην ενοποίηση.


	
	

	4.
	Στις περιπτώσεις που εκτός από την έκθεση διαχείρισης απαιτείται και ενοποιημένη έκθεση διαχείρισης, οι δύο εκθέσεις μπορούν να υποβάλλονται υπό μορφή ενιαίας έκθεσης.


	
	

	5.
	α. Οι οντότητες δημόσιου ενδιαφέροντος, κατά την έννοια του Παραρτήματος Α’ του Ν. 4308/2014, που είναι μητρικές ανώνυμες εταιρείες μεγάλου ομίλου ο οποίος, κατά την ημερομηνία κλεισίματος του ισολογισμού του σε ενοποιημένη βάση υπερβαίνει τον μέσο αριθμό των 500 εργαζομένων κατά τη διάρκεια του οικονομικού έτους, περιλαμβάνουν στην ενοποιημένη έκθεση διαχείρισης ενοποιημένη μη χρηματοοικονομική κατάσταση που περιέχει πληροφορίες, στον βαθμό που απαιτείται για την κατανόηση της εξέλιξης, των επιδόσεων, της θέσης και του αντίκτυπου των δραστηριοτήτων του, σε σχέση, τουλάχιστον, με περιβαλλοντικά,

	κοινωνικά και εργασιακά θέματα, τον σεβασμό των δικαιωμάτων του ανθρώπου, την καταπολέμηση της διαφθοράς και με θέματα σχετικά με τη δωροδοκία, όπου συμπεριλαμβάνονται τα εξής:

αα) σύντομη περιγραφή του επιχειρηματικού μοντέλου του ομίλου,

ββ) περιγραφή των πολιτικών που εφαρμόζει ο όμιλος σε σχέση με τα εν λόγω θέματα, συμπεριλαμβανομένων των διαδικασιών δέουσας επιμέλειας που εφαρμόζει,

γγ) το αποτέλεσμα των εν λόγω πολιτικών,

δδ) οι κυριότεροι κίνδυνοι που αφορούν τα εν λόγω θέματα και που συνδέονται με τις δραστηριότητες του ομίλου, συμπεριλαμβανομένων, κατά περίπτωση και αναλογικά, των επιχειρηματικών σχέσεων του, των προϊόντων του ή των υπηρεσιών του τα οποία είναι πιθανόν να προκαλέσουν αρνητικές επιπτώσεις στους εν λόγω τομείς και ο τρόπος με τον οποίο ο όμιλος διαχειρίζεται αυτούς τους κινδύνους,

εε) μη χρηματοοικονομικοί βασικοί δείκτες επιδόσεων που σχετίζονται με τον συγκεκριμένο τομέα επιχειρήσεων,

στστ) αναφορά και πρόσθετες εξηγήσεις για τα ποσά που αναγράφονται στις ενοποιημένες οικονομικές καταστάσεις, όπου ενδείκνυται.

β. Σε περίπτωση που ο επιχειρηματικός όμιλος δεν εφαρμόζει οποιαδήποτε πολιτική σε σχέση με ένα ή περισσότερα από θέματα της περίπτωσης α’, παρέχεται σχετική ειδική αιτιολόγηση.

γ. Σε εξαιρετικές περιπτώσεις μπορούν να παραληφθούν πληροφορίες σχετικά με επικείμενες εξελίξεις ή θέματα υπό διαπραγμάτευση όταν, κατά τη δεόντως αιτιολογημένη γνώμη των μελών των διοικητικών, διαχειριστικών και εποπτικών οργάνων, που ενεργούν εντός των αρμοδιοτήτων τους και που υπέχουν σχετικώς συλλογική ευθύνη της εν λόγω γνώμης, η δημοσιοποίηση των πληροφοριών αυτών θα έβλαπτε σοβαρά την εμπορική θέση του ομίλου, υπό την προϋπόθεση ότι η παράλειψη αυτή δεν εμποδίζει την ορθή και ισορροπημένη κατανόηση της εξέλιξης, των 

	επιδόσεων, της θέσης και του αντίκτυπου των δραστηριοτήτων του ομίλου.
δ. Προκειμένου να υλοποιηθεί η απαίτηση για δημοσιοποίηση των πληροφοριών της περίπτωσης α’ η μητρική ανώνυμη εταιρεία μπορεί να βασίζεται σε εθνικά πλαίσια, πλαίσια βασισμένα στην Ευρωπαϊκή Ένωση (βλέπε σχετική Σημείωση ανωτέρω) ή διεθνή πλαίσια αρκεί να δηλώνει σε ποια πλαίσια 

βασίστηκε. 
, 

	
	


	Ν.3556/

2007

Άρθρο 4

Παρ.7
	Διατάξεις του Άρθρου 4, παρ.7, του Ν.3556/2007 για την Έκθεση Διαχείρισης Διοικητικού Συμβουλίου εισηγμένων εταιρειών 
	Τηρήθηκε

ή

Δεν τηρήθηκε

ή

Μη εφαρμόσιμο
	Σχόλια

	(α)
	Η διάρθρωση του μετοχικού κεφαλαίου του εκδότη, συμπεριλαμβανομένων των μετοχών που δεν είναι εισηγμένες προς διαπραγμάτευση σε οργανωμένη αγορά στην Ελλάδα ή σε άλλο κράτος μέλος, αναφέροντας για κάθε κατηγορία μετοχών τα δικαιώματα και τις υποχρεώσεις που συνδέονται με αυτήν την κατηγορία και το ποσοστό του συνολικού μετοχικού κεφαλαίου που αντιπροσωπεύουν οι μετοχές της κατηγορίας αυτής.


	
	

	(β)
	Οι περιορισμοί στη μεταβίβαση μετοχών του εκδότη, όπως ενδεικτικά οι περιορισμοί στην κατοχή μετοχών ή την υποχρέωση λήψης προηγούμενης έγκρισης από τον εκδότη, από άλλους μετόχους ή από Δημόσια ή Διοικητική Αρχή, με την επιφύλαξη της παραγράφου 2 του άρθρου 4 του ν. 3371/2005 (ΦΕΚ 178 Α΄).

	(γ)
	Οι σημαντικές άμεσες ή έμμεσες συμμετοχές κατά την έννοια των διατάξεων των άρθρων 9 έως 11 του παρόντος νόμου 3556/2007.


	
	

	(δ)
	  Οι κάτοχοι κάθε είδους μετοχών που παρέχουν ειδικά δικαιώματα ελέγχου και περιγραφή των σχετικών δικαιωμάτων.


	
	

	(ε)
	Οι περιορισμοί στο δικαίωμα ψήφου, όπως ενδεικτικά οι περιορισμοί των δικαιωμάτων ψήφου σε κατόχους ορισμένου ποσοστού του μετοχικού κεφαλαίου ή σε κατόχους ορισμένου αριθμού δικαιωμάτων  ψήφων, και τις προθεσμίες άσκησης των δικαιωμάτων ψήφου.


	
	

	(στ)
	Οι συμφωνίες μεταξύ μετόχων οι οποίες είναι γνωστές στον εκδότη και συνεπάγονται περιορισμούς στη μεταβίβαση μετοχών ή περιορισμούς στην άσκηση δικαιωμάτων ψήφου.


	
	

	(ζ)
	Οι κανόνες για το διορισμό και την αντικατάσταση μελών του διοικητικού συμβουλίου, καθώς και για την τροποποίηση του καταστατικού, εφόσον διαφοροποιούνται από τα προβλεπόμενα στον κ.ν. 2190/1920.


	
	

	(η)
	Η αρμοδιότητα του διοικητικού συμβουλίου ή ορισμένων μελών του διοικητικού συμβουλίου, για την έκδοση νέων μετοχών ή την αγορά ιδίων μετοχών σύμφωνα με το άρθρο 16 του κ.ν. 2190/1920.


	
	

	(θ)
	Κάθε σημαντική συμφωνία που έχει συνάψει ο εκδότης και η οποία τίθεται σε ισχύ, τροποποιείται ή λήγει σε περίπτωση αλλαγής στον έλεγχο του εκδότη κατόπιν δημόσιας πρότασης και τα αποτελέσματα της συμφωνίας αυτής, εκτός εάν, εξαιτίας της φύσεως της, η δημοσιοποίηση της συμφωνίας θα προκαλούσε σοβαρή ζημία στον εκδότη. Η εξαίρεση δημοσιοποίησης της συμφωνίας δεν ισχύει όταν η υποχρέωση δημοσιοποίησης προκύπτει από άλλες διατάξεις.


	
	

	(ι)
	Κάθε συμφωνία που ο εκδότης έχει συνάψει με μέλη του διοικητικού του συμβουλίου ή με το προσωπικό του, η οποία προβλέπει αποζημίωση 
	
	


ΠΑΡΑΡΤΗΜΑ
Τήρηση και  Εφαρμογή Νομικών Απαιτήσεων για την Έκθεση Διαχείρισης Διοικητικού Συμβουλίου
	
	σε περίπτωση παραίτησης ή απόλυσης χωρίς βάσιμο λόγο ή τερματισμού της θητείας ή της απασχόλησής τους εξαιτίας της δημόσιας πρότασης.
	
	


	Απόφαση 8/754/

14.4.2016 

ΕΚ
	Πρόσθετες πληροφορίες και στοιχεία Έκθεσης Διαχείρισης Διοικητικού Συμβουλίου εισηγμένων εταιρειών, σύμφωνα με τις Διατάξεις του Άρθρου 2 της Απόφασης 8/754/14.04.2016 της Επιτροπής Κεφαλαιαγοράς
	Τηρήθηκε

ή

Δεν τηρήθηκε

ή

Μη εφαρμόσιμο
	Σχόλια

	1.
	Η ετήσια έκθεση του διοικητικού συμβουλίου, πέραν των στοιχείων που ορίζονται στις παραγράφους 6 έως 8 του άρθρου 4 του Ν. 3556/2007, περιλαμβάνει και τις σημαντικότερες συναλλαγές μεταξύ συνδεδεμένων προσώπων (συνδεόμενα μέρη), όπως αυτά ορίζονται στο Διεθνές Λογιστικό Πρότυπο 24 «Γνωστοποιήσεις Συνδεδεμένων Μερών» και τουλάχιστον τις συναλλαγές μεταξύ του εκδότη και κάθε συνδεδεμένου προσώπου που πραγματοποιήθηκαν κατά τη διάρκεια της οικονομικής χρήσης την οποία αφορούν και οι οποίες επηρέασαν ουσιαστικά τη χρηματοοικονομική θέση ή τις επιδόσεις της επιχείρησης κατά την εν λόγω χρήση.


	
	

	2.
	Η αναφορά στις συναλλαγές περιλαμβάνει τουλάχιστον:

(α) το ποσό αυτών των συναλλαγών, 

(β) το ανεξόφλητο υπόλοιπό τους στο τέλος της χρήσης, 

	 (γ) τη φύση της σχέσεως του συνδεδεμένου προσώπου με τον εκδότη και 

(δ) άλλα πληροφοριακά στοιχεία για τις συναλλαγές, τα οποία είναι απαραίτητα για την κατανόηση της οικονομικής θέσης του εκδότη των μετοχών, εφόσον οι συναλλαγές αυτές είναι ουσιώδεις και δεν έχουν πραγματοποιηθεί υπό τους συνήθεις όρους της αγοράς.


	
	

	3.
	Τα πληροφοριακά στοιχεία για τις μεμονωμένες συναλλαγές κάθε συνδεδεμένου προσώπου με τον εκδότη μπορούν να συναθροίζονται ανάλογα με τη φύση τους, εκτός εάν απαιτείται διακριτή παράθεση για την κατανόηση των επιπτώσεων των συναλλαγών ενός ή περισσοτέρων συνδεδεμένων προσώπων στην οικονομική θέση του εκδότη των μετοχών.

	Ειδικές Διατάξεις

Ισχύοντος

Κανονιστικού

Πλαισίου 
	Πρόσθετες πληροφορίες και στοιχεία Έκθεσης Διαχείρισης Διοικητικού Συμβουλίου
	Τηρήθηκε

ή

Δεν τηρήθηκε

ή

Μη εφαρμόσιμο
	Σχόλια

	Αναφορά των ειδικότερων διατάξεων νόμων ή κανονιστικών απαιτήσεων, που ισχύουν για την ΕΔΔΣ της ελεγχόμενης οικονομικής οντότητας.
	Να διερευνηθεί αν για την ΕΔΔΣ της ελεγχόμενης οικονομικής οντότητας ισχύουν ειδικότερες διατάξεις νόμων ή ειδικές κανονιστικές απαιτήσεις.

Εφόσον ισχύουν ειδικότερες διατάξεις νόμων ή ειδικές κανονιστικές απαιτήσεις για την ελεγχόμενη οικονομική οντότητα, αναφέρονται τα πρόσθετα στοιχεία που περιλαμβάνονται στην ΕΔΔΣ σύμφωνα με τις ισχύουσες κανονιστικές απαιτήσεις.


	
	


� Για τους σκοπούς του παρόντος Προγράμματος Ελέγχου, η «ουσιώδης ανακρίβεια», που αναφέρεται στην παράγραφο (γ) της «Έκθεσης επί Αλλων Νομικών και Κανονιστικών Απαιτήσεων, θεωρείται είτε ως «ουσιώδης ασυνέπεια» ή ως «ουσιώδες σφάλμα».


� Παρόμοια υποχρέωση, για τη σύνταξη Έκθεσης Διαχείρισης, σύμφωνα με όσα περιγράφονται στην παράγραφο αυτή, έχουν και οι προσωπικές εταιρείες, όταν όλοι οι άμεσοι ή έμμεσοι εταίροι έχουν περιορισμένη ευθύνη λόγω του ότι είναι νομικά πρόσωπα που έχουν τη μορφή της ανώνυμης εταιρείας, της εταιρείας περιορισμένης ευθύνης, της ετερόρρυθμης κατά μετοχές εταιρείας ή της ιδιωτικής κεφαλαιουχικής εταιρείας.


� Όταν μια μεγάλη ανώνυμη εταιρεία είναι θυγατρική, απαλλάσσεται από τις υποχρεώσεις σύνταξης μη χρηματοοικονομικής κατάστασης, σύμφωνα με τα οριζόμενα στην παρούσα παράγραφο, εάν αυτή και οι θυγατρικές της εταιρείες συμπεριλαμβάνονται στην ενοποιημένη έκθεση διαχείρισης ή στη χωριστή έκθεση άλλης ανώνυμης εταιρείας.  


� Ο νόμιμος ελεγκτής ή το ελεγκτικό γραφείο εξετάζει εάν έχει συνταχθεί η μη χρηματοοικονομική κατάσταση που αναφέρεται στην παράγραφο 6 του παρόντος Άρθρου.


� Για το σκοπό της εφαρμογής του παρόντος Άρθρου ο καθορισμός του μεγέθους των ανωνύμων εταιρειών γίνεται σύμφωνα με το Άρθρο 2 του Ν. 4308/2014.


� Παρόμοια υποχρέωση, για τη σύνταξη Έκθεσης Διαχείρισης, σύμφωνα με όσα περιγράφονται στην παράγραφο αυτή, έχουν και οι προσωπικές εταιρείες, όταν όλοι οι άμεσοι ή έμμεσοι εταίροι έχουν περιορισμένη ευθύνη λόγω του ότι είναι νομικά πρόσωπα που έχουν τη μορφή της ανώνυμης εταιρείας, της εταιρείας περιορισμένης ευθύνης, της ετερόρρυθμης κατά μετοχές εταιρείας ή της ιδιωτικής κεφαλαιουχικής εταιρείας.


� Η περίπτωση στ’ της παραγράφου 1 δεν εφαρμόζεται σε μικρές ή μεσαίες εταιρείες. Ο καθορισμός του μεγέθους των ανωνύμων εταιρειών γίνεται, σύμφωνα με το άρθρο 2 του Ν. 4308/2014 (Α’ 251).


� Μητρική ανώνυμη εταιρεία που εκπληρώνει την υποχρέωση που προβλέπεται στην παράγραφο 5 του παρόντος άρθρου θεωρείται ότι έχει εκπληρώσει την υποχρέωση που αφορά την ανάλυση μη χρηματοοικονομικών πληροφοριών που προβλέπονται στην περίπτωση γ’ της παραγράφου 2 του Άρθρου 43α.


� Όταν μια μεγάλη ανώνυμη εταιρεία είναι θυγατρική, απαλλάσσεται από τις υποχρεώσεις σύνταξης μη χρηματοοικονομικής κατάστασης, σύμφωνα με τα οριζόμενα στην παρούσα παράγραφο, εάν αυτή και οι θυγατρικές της εταιρείες συμπεριλαμβάνονται στην ενοποιημένη έκθεση διαχείρισης ή στη χωριστή έκθεση άλλης ανώνυμης εταιρείας.

